Chirurgul Sorin Păun, cel care și-ar fi înțepat un coleg în timpul unei operații, cu electrocauterul scos din plaga unei paciente infectate cu hepatită C, este soțul unei consiliere a președintelui Klaus Iohannis.
Medicul, care e și șef de secție la Spitalul Floreasca din Capitală, este acum cercetat penal.
Sorin Păun este soțul Dianei Păun, consilier prezidențial pe probleme de sănătate, informează Antena3.
Dat fiind faptul că pacienta operată era pozitivă pentru virusul VHC (hepatită tip C), medicul atacat a raportat evenimentul responsabilului de medicina muncii, fiind îndrumat către Institutul de Boli Infecţioase Matei Balş pentru prescrierea unui tratament profilactic.